[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.11.2006

COM(2006) 706 végleges

2005/0223 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak az

tagállamokban kirakodott halászati termékekre vonatkozó adatszolgáltatásról szóló európai parlamenti és tanácsi rendelet elfogadásáról szóló közös tanácsi álláspontról

2005/0223 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak az

tagállamokban kirakodott halászati termékekre vonatkozó adatszolgáltatásról szóló európai parlamenti és tanácsi rendelet elfogadásáról szóló közös tanácsi álláspontról (EGT vonatkozású szöveg)

1. HÁTTÉR

Az Európai Parlament és a Tanács elé beterjesztett javaslat (COM(2005)566 –– 2005/0223(COD)) | 2005. november 11. |

Az Európai Parlament véleménye (első olvasat) (PE A6-0169/2006) | 2006. június 15. |

A Tanács közös álláspontjának elfogadása | 2006. november 13 |

2. A Bizottság javaslatának célja

A jelenlegi – az 1382/91/EGK tanácsi rendeletre épülő – közösségi jogszabályok előírják a tagállamoknak, hogy havi adatokat szolgáltassanak a Bizottságnak a kikötőikben kirakodott halászati termékek mennyiségéről és értékéről. Az adatok nemzeti hatóságok által való gyűjtésének és összeállításának módszereiről, valamint ezen adatok Bizottság szolgálatai által történő felhasználásáról szóló elemzés kimutatta, hogy lehetne olyan javításokat eszközölni, amelyek csökkentenék a tagállamok munkaterheit és növelnék az adatok hasznosságát. E javasolt rendelet a tagállamok harmonizált adatszolgáltatását írja elő a területükön történő kirakodások mennyiségéről és értékéről abból a célból, hogy ezáltal lehetővé váljék a halászati termékek piacának elemzése és a halászat helyzetének általánosabb gazdasági elemzése.

A bizottsági javaslat szándéka szerint felváltaná az 1382/91/EGK tanácsi rendeletet.

3. Megjegyzések a közös állásponthoz

3.1. Általános

Az Európai Parlament első olvasatban 21 módosítással elfogadta a Bizottság javaslatát. Ezeknek a módosításoknak a túlnyomó többsége szerkesztési vagy kisebb technikai jellegű volt, amely nem érintette a javaslat lényegét.

3.2. Döntés az Európai Parlament első olvasatban javasolt módosításairól

A Bizottság jóváhagyta a Parlament által javasolt módosításokat. Az Európai Parlament álláspontja pozitívan közelíti meg a javaslatot: a 21 módosítás nagy többsége technikai vagy szerkesztési tisztázás jellegű. A kivétel az a követelmény, amely szerint a Bizottság háromévenként jelentést nyújt be a Parlamentnek és a Tanácsnak a rendelet végrehajtásáról (7. módosítás, új 8b. cikk). A Bizottság ezt úgy tekinti, mint a művelet átláthatóságának növelését. Ennek fényében az Európai Parlament által javasolt mind a 21 módosítás elfogadható a Bizottság számára. Közös álláspontjában a Tanács szintén támogatta ezeket a módosításokat.

3.3. A Tanács által bevezetett új rendelkezések és a Bizottság álláspontja

2006. július 17-én a Tanács elfogadta a Bizottságra ruházott végrehajtási hatáskörök gyakorlására vonatkozó eljárások megállapításáról szóló 1999/468/EK határozat módosításáról szóló 2006/512/EK határozatot, amely „ellenőrzéssel történő szabályozási bizottsági eljárás” néven új eljárást vezet be (5a. cikk).

Az új bizottsági eljárást olyan intézkedések elfogadásánál kell követni, amelyek a Szerződés 251. cikkében meghatározott eljárás alapján elfogadott jogi aktus nem alapvető fontosságú elemeinek módosítását szolgálják, beleértve néhány ilyen elem törlését vagy a jogi aktus új, nem alapvető fontosságú elemek beillesztésével történő kiegészítését is.

A Tanács által bevezetett új rendelkezések olyan, a Bizottságra ruházott végrehajtási hatáskörökre vonatkoznak, amelyeknél az új eljárást kell alkalmazni.

A Bizottságra nevezetesen olyan hatáskörök vannak ruházva, hogy mellékleteket fogadhat a rendelethez. Ezeket az általános hatályú intézkedéseket, amelyek a rendelet nem alapvető fontosságú elemeinek módosítását szolgálják, az 1999/468/EK tanácsi határozat 5a. cikkében meghatározott, ellenőrzéssel történő szabályozási bizottsági eljárással összhangban kell elfogadni.

A Bizottság elfogadja ezeket az új rendelkezéseket.

4. Következtetés

E körülmények között és a fent meghatározott okok miatt a Bizottság kifejezésre juttatja kedvező véleményét a Tanács közös álláspontjáról, amelyet az egyhangúlag fogadott el.